TACLOBAN CITY – Arestado han Philippine Drug Enforcement Agency o kun PDEA an duduha nga batan-on nga nagbabaligya hin illegal nga droga ha syudad han Tacloban.
Ginkilala an suspek nga hi Christian, 17 anyos, usa nga estudyante ngan residente ha Brgy. 43 Quarry, han Tacloban; ngan hi Christine Velasco Yao, 19 anyos, usa nga estudyante ngan residente ha Brgy. 110 Utap han Tacloban City.
Ha buy-bust operation han PDEA ha Brgy. 25 RTR Plaza, napalit han poseur buyer han mga otoridad tikang ha mga suspek an 26 nga transparent plastic sachet nga may sulod nga gin-aaligar dried leaves marijuana nga may kabug-at nga 20 ka gramo nga nagkakantidad 5, 000 pesos ngan drug pharaphernalia.
An menor de edad nga hi Christian in maatubang ha mga kaso nga sale ngan possession of illegal drugs ngan possession of drug pharaphernalia. Samtang hi Yao in maatubang hin kaso ngan conspiracy han RA 9165.
Paslak na an mga suspek ha PDEA dentention facility.
war_Latn war_Latn war_Latn war_Latn war_Latn